Citroën Xsara Picasso

Citroën Xsara Picasso je automobil triedy MPV, ktorý vyrábala francúzska automobilka Citroën v rokoch 1999 až 2010. Za 10 rokov produkcie bolo vyrobených 1 736 727 kusov. Automobil prešiel faceliftom v roku 2004 a v roku 2011. Výroba bola v Európe ukončená v roku 2010. Po ukončení výroby v Európe, pokračuje ďalej v Egypte, Brazílii a Číne dodnes. Názov Picasso odkazuje na slávneho francúzskeho maliara Pabla Picassa.

Vznik 
Xsara Picasso vychádza z konceptu Xanae z roku 1994. Konečná verzia bola predstavená na autosalóne v Paríži v roku 1998. Model prišiel na trh až v decembri 1999 ako odpoveď na konkurenčný model Renaultu Scénic. Kvôli zníženiu nákladov prebrala Xsara Picasso 60% techniky z modelu Xsara. Xsara aj verzia Picasso tak boli postavené na spoločnej platforme.

Citroën sa odlišoval od konkurenta Scénic hlavne dizajnom a priestorom. Prístrojová doska bola netradičného dizajnu, s umiestnením prístrojov a palubného počítača v strede a viditeľného pre celú posádku. Radenie podobne ako pri väčšom a staršom modeli Evasion, vystupovalo z palubnej dosky, v blízkosti volantu.

Model v rokoch 
1994 – Koncept Xanae (MPV podobné modelu Xantia)
1996 – Citroën Xsara
1998 – Prezentácia Xsara Picasso na autosalóne v Paríži
1999 – Premiéra automobilu Xsara Picasso
2000 – Ocenenie Zlatý volant 2000
2003 – Benzínové motory 2.0 16V k dispozícií iba s automatickou prevodovkou
2004 – Facelift na verziu Xsara Picasso II., motor 2.0HDi bol nahradený motorom 1.6HDi
2006 – Prezentácia C4 Picasso
2007 – Prezentácia C4 Grand Picasso
2010 – Ukončenie produkcie v Európe
2011 – Facelift na verziu Xsara Picasso III., pre Čínu, Brazíliu a Egypt

Podvozok 
Zadnú nápravu a časť platformy zdieľa s modelmi ZX, P306 a Xsara. Zadná náprava využíva 2 skrutné stabilizátory s podporou tlmičov. Náprava v zákrutách natáča kolesá proti vozovke podobne ako modernejšie viacprvkové nápravy. Skrutné stabilizátory pôsobili väčšou silou pri záťaži a nahradzovali tak degresívne pružiny. Nevýhodou technológie je vysoká záťaž na torzné tyče, ktoré časom stratia pružnosť. Technológia sa v ďalších modeloch nevyužívala.

Motorizácie 
Zážihové
 1,6 8V (1 587 cc) 93 k pri 5 500 ot., 135 Nm pri 3 000 ot.,spotreba: 7,8 L
 1,6 16V (1 587 cc) 110 k pri 5 800 ot., 147 Nm pri 4 000 ot.,spotreba: 6,7 L (od 2004)
 1,8 16V (1 749 cc) 115 k pri 5 500 ot., 160 Nm pri 4 000 ot.,spotreba: 7,8 L
 2,0i 16V (1 997 cc) 136 k pri 6 000 ot., 190 Nm pri 4 000 ot.,spotreba: 8,6 L

Vznetové
 1,6 HDi 16 V 92 k pri 4 000 ot., 215 Nm pri 1 750 ot., spotreba: 5,1 L (od 2004)
 1,6 HDI 110 k pri 4 000 ot., 240 Nm pri 1 750 ot., spotreba: 5,1 L (od 2004)
 2,0 HDi 90 (1 997 cc) 90 k pri 4 000 ot., 210 Nm pri 1 900 ot., spotreba: 5,6 L

Flexifuel
 1,6 16V (1 587 cc) 113 k pri 5 600 ot., 155 Nm pri 4 000 ot., spotreba: 11,2L
Model jazdil na Etylalkohol, výhradne pre brazílsky trh (Xsara Picasso III.).
 
Spotreba uvádzaná výrobcom v kombinovanom cykle na .

Úrovne výbavy 
 SX: ABS, REF (BAS), 2x čelný airbag, 2x bočný airbag, obmedzovač ťahu pásov, centrálne zamykanie s diaľkovým ovládaním, predné el. okná s dojazdom, el. ovládané a vyhrievané spätné zrkadlá, palubný počítač, digitálna prístrojová doska, teplomer vonkajšej teploty, ukazovateľ servisného intervalu, automatické výstražné svetlá pri prudkom brzdení, držiaky fliaš a pohárov vpredu a vzadu
 Exclusive navyše: automatická klimatizácia, CD autorádio, automatické stierače, predné hmlové svetlomety, hliníkové disky 15", pack Look

 Príplatková: tempomat, vyhrievané sedadlá, ESP, EBD, automatické svetlá, kožené čalúnenie, zadné parkovacie senzory

Bezpečnosť 
Euro NCAP publikácia z roku 2001
 Ochrana posádky: 
 Ochrana chodcov:  (z 4 možných)

Galéria

Iné projekty

Externé odkazy 
 Citroën Slovakia
 Klub majiteľov Citroën Xsara a Xsara Picasso
 Klub majiteľov Citroën Česko a Slovensko

Zdroj 
 
 
 Citroën Slovakia

Kompaktné MPV
Xsara Picasso